безопасната експлоатация. Ако е необходимо, те актуализират своите системи за управление на безопасността.
 При наличие на пропуски се прилага процедурата по член 6 от Директива (ЕС) 2016/797.
 4.5.Правила за ремонт и поддръжка
 Не е приложимо
 4.6.Професионална квалификация
 4.6.1.Професионална квалификация
 Персоналът на железопътното предприятие и на управителя на инфраструктурата трябва да е придобил подходяща професионална квалификация за изпълнението на всички необходими задачи, свързани с безопасността при нормални, влошени и аварийни условия. Тази квалификация включва професионални знания и способност за прилагане на тези знания в практиката.
 Минималните изисквания относно професионалната квалификация за отделните задачи могат да бъдат намерени в допълнения Е и Ж.
 4.6.2.Езикова квалификация
 4.6.2.1.Принципи
 Управителят на инфраструктурата и железопътното предприятие трябва да гарантират, че съответният им персонал е компетентен да прилага протоколите за комуникация и принципите, определени в допълнение В.
 Когато ползваният от управителя на инфраструктурата работен език е различен от езика, който обикновено се ползва от персонала на железопътното предприятие, езиковото и комуникационното обучение съставлява изключително важна част от цялостната система за управление на квалификацията на железопътното предприятие.
 Персоналът на железопътното предприятие, чиито функции изискват той да комуникира с персонала на управителя на инфраструктурата по въпроси, отнасящи се до безопасността, било то при нормални, влошени или аварийни условия, трябва да владее в достатъчна степен работния език на управителя на инфраструктурата.
 4.6.2.2.Степен на владеене
 Степента на владеене на работния език, ползван от управителя на инфраструктурата, трябва да е достатъчна за целите на безопасността.
 а)Тя трябва да позволява на машиниста да извършва минимум следното:
 –да изпраща и да разбира всички съобщения, определени в допълнение В;
 –да комуникира ефективно при рутинни, влошени и аварийни условия;
 –да попълва формулярите, свързани с използването на книгата с формуляри;
 б)Другите членове на влаковата бригада, чиито задължения изискват от тях да комуникират с управителя на инфраструктурата по въпроси от критично значение за безопасността, трябва най-малко да могат да изпращат и да разбират информацията, описваща влака и експлоатационното му състояние.
 Степента на владеене на езика от страна на придружаващия влака персонал, различен от машинистите, трябва да отговаря поне на ниво 2, както е описано в допълнение Д.
 4.6.3.Първоначално и текущо оценяване на персонала
 4.6.3.1.Основни елементи
 Железопътните предприятия и управителите на инфраструктурата трябва да определят процеса на оценяване на своя персонал, така че да постигнат съответствие с изискванията, формулирани в Делегиран регламент (ЕС) 2018/762 на Комисията
 14
 или в регламенти (ЕС) 1158/2010
 15
 и 1169/2010
 16
 на Комисията.
 4.6.3.2.Анализ и актуализация на нуждите от обучение
 Железопътните предприятия и управителите на инфраструктурата извършват анализ на нуждите от обучение на техния съответен персонал и определят процедури за преглед и актуализация на индивидуалните нужди от обучение, така че да изпълнят изискванията, формулирани в Делегиран регламент (ЕС) 2018/762 на Комисията или в регламенти (ЕС) 1158/2010 и 1169/2010 на Комисията.
 При този анализ се определят както обхватът, така и степента на сложност на обучението, и се вземат предвид рисковете, свързани с движението на влаковете, тягата и подвижния състав. Железопътното предприятие определя процедурата, чрез която влаковият персонал придобива и поддържа знанията си относно експлоатираните маршрути. Тази процедура:
 –се основава на информацията за маршрута, предоставена от